ADOBE

Szoftverhasználati szerződés

KÉRJÜK, OLVASSA EL FIGYELMESEN EZT A SZERZŐDÉST. A SZOFTVER EGÉSZÉNEK VAGY EGY RÉSZÉNEK MÁSOLÁSÁVAL, TELEPÍTÉSÉVEL VAGY HASZNÁLATÁVAL ÖN (TOVÁBBIAKBAN „VÁSÁRLÓ”) ELFOGADJA A JELEN SZERZŐDÉSBEN FOGLALT ÖSSZES FELTÉTELT, KORLÁTOZÁS NÉLKÜL IDEÉRTVE A 4. PONTBAN FOGLALT LICENCMEGSZORÍTÁSOKAT, A 6 ÉS 7. PONTBAN FOGLALT SZAVATOSSÁGKORLÁTOZÁST, A 8. PONTBAN FOGLALT FELELŐSSÉGKORLÁTOZÁST, VALAMINT A 16. PONTBAN FOGLALT KÜLÖNLEGES RENDELKEZÉSEKET ÉS KIVÉTELEKET. A VÁSÁRLÓ ELFOGADJA, HOGY A JELEN MEGÁLLAPODÁS EGYENÉRTÉKŰ BÁRMILYEN ÍRÁSBA FOGLALT, MEGTÁRGYALT, A VÁSÁRLÓ ÁLTAL SZEMÉLYESEN ALÁÍRT SZERZŐDÉSSEL. JELEN SZERZŐDÉS ÉRVÉNYESÍTHETŐ A VÁSÁRLÓVAL SZEMBEN. AMENNYIBEN A VÁSÁRLÓ NEM ÉRT EGYET A SZERZŐDÉS FELTÉTELEIVEL, NEM HASZNÁLHATJA A SZOFTVERT.

Amennyiben a Vásárló az Adobe-bal közvetlenül más írásbeli szerződést is kötött (pl. kötetfelhasználói szerződést), az ilyen szerződés kiegészíti a jelen szerződést, illetve a jelen szerződés teljes egészének vagy egyes részeinek a helyébe lép. A szerződés a Szoftverre HASZNÁLATI ENGEDÉLYT ad, mely csak a jelen szerződés feltételeinek betartása esetén érvényes, A VÁSÁRLÓ NEM VÁLIK A SZOFTVER TULAJDONOSÁVÁ. A Szoftverben foglalt vagy azon keresztül elért egyes Adobe és egyes nem-Adobe anyagok és szolgáltatások használata egyéb feltételek alá eshet. A nem-Adobe anyagokkal kapcsolatos tájékoztatások elérhetőek a http://www.adobe.com/go/thirdparty_hu oldalon.

A Szoftver AUTOMATIKUSAN CSATLAKOZTATHATJA a Vásárló Számítógépét az INTERNETHEZ. A Szoftver igényelhet aktiválást vagy regisztrációt. További információt az aktiválásról, Internethez kapcsolhatóságról és adatkezelésről a 14. és 16. pontban talál.

1. Értelmez ő rendelkezések.

1.1 Amennyiben a Vásárló a jelen szerződést az Egyesült Államokban, Kanadában vagy Mexikóban való tartózkodása során köti meg, az „Adobe” az Adobe Systems Incorporated, Delaware államban bejegyzett társaságot jelenti, melynek címe: 345 Park Avenue, San Jose, Kalifornia 95110; más esetekben az „Adobe” az Adobe Systems Software Ireland Limited (4-6 Riverwalk, Citywest Business Campus, Dublin 24, Ír Köztársaság) társaságra vonatkozik.

1.2 Az „Adobe Runtime(s)” az Adobe AIR, az Adobe Flash Player, a Shockwave Player vagy az Authorware Player szoftvert jelenti.

1.3 A „Kompatibilis Számítógép” olyan számítógépet jelent, amely rendelkezik a Dokumentációban megadott, ajánlott operációs rendszerrel és hardverkonfigurációval.

1.4 A „Számítógép” olyan virtuális vagy fizikai eszközt jelent, amely digitális vagy hasonló formában információt fogad, és egy meghatározott eredmény elérése érdekében az utasítások sorrendjének megfelelően kezel, beleértve, de nem kizárólag, az asztali számítógépeket, laptopokat, tableteket, mobiltelefonokat, telekommunikációs eszközöket, Internethez csatlakoztatott eszközöket, valamint a termelő, szórakoztató vagy más szoftver alkalmazások széles skáláját működtetni képes hardver termékeket.

1.5 A „Vásárló” szó alatt értendő Ön és bármely olyan jogi személy, aki megszerezte a Szoftvert, és akinek a nevében azt használják; például - amennyiben alkalmazható - az Ön munkaadója.

1.6 A „Belső Hálózat” kizárólag egy meghatározott társaság vagy hasonló üzleti vállalkozás alkalmazottai és egyes vállalkozói (vagyis ideiglenes alkalmazottak) által hozzáférhető, zártkörű, saját tulajdonú hálózati erőforrást jelent. A Belső Hálózat nem tartalmazza az Internetet vagy a nyilvánosság számára elérhető egyéb hálózati közösségeket, mint például a tagságon vagy előfizetésen alapuló csoportokat, társulásokat és hasonló szervezeteket.

1.7 Az „Output Fájl” a Vásárló által a Szoftver használatával létrehozott kimeneti állományt jelenti.

1.8 Az „Engedélyezett Mennyiség” egy (1), hacsak az Adobe által adott érvényes engedély (pl. kötetengedély) más számot nem jelöl meg.

1.9 A „Szoftver” magába foglalja (a) mindazokat az információkat, amelyekről a jelen megállapodás rendelkezik, beleértve többek között - de nem kizárólag - az alábbiakat: (i) minden szoftverállományt és egyéb számítógépes információt; (ii) bármely, exportált fájlformátumba beágyazott vagy Adobe Online Szolgáltatásban használt, szellemi tulajdont képező programkódot; (iii) a minta- és készletfotókat, képeket, hangokat, grafikai könyvtárat és egyéb művészeti alkotásokat, amelyek az Adobe szoftver tartozékai, vagy amelyeket az Adobe tett elérhetővé az Adobe weboldalán, az Adobe szoftverekkel való használathoz, és nem az Adobe-tól külön szolgáltatásként (kivéve, ha azon szolgáltatás keretében arról másképp rendelkeznek) vagy harmadik féltől kerültek beszerzésre („Tartalomállományok”); (iv) a kapcsolódó magyarázó írásos anyagokat és állományokat („Dokumentációk”); (v) a karakterkészleteket; valamint (b) ezen információk módosított változatait és másolatait, illetve bővítéseit, frissítéseit és kiegészítéseit, amelyeket az Adobe bármikor, külön feltételek nélkül bocsát a Vásárló rendelkezésére (együttesen: „Frissítések”).

2. Szoftverhasználati jog; Tagság.

2.1 Szoftverhasználati jog. A 2.1 bekezdés azokra a Vásárlókra vonatkozik, akik megvásárolták a Szoftver licencét, de nem vásároltak tagság alapú licencet vagy szolgáltatást, például Creative Cloud tagságot (amint az a 2.2 bekezdésben olvasható).

2.1.1 Licencjogok. Amennyiben a Vásárló folyamatosan teljesíti a jelen szerződés feltételeit, és megfizeti a vonatkozó licencdíjakat, az Adobe nem kizárólagos felhasználói engedélyt ad a Vásárlónak a Szoftver telepítésére és használatára (a) azon a területen vagy régióban, ahol a Vásárló megvásárolta a Szoftvert Adobe-tól vagy az Adobe engedéllyel rendelkező viszonteladójától, vagy ha a Dokumentációban másképpen van jelölve, annak megfelelően („Terület”), (b) a licenc érvényességének ideje alatt („Licencidő”), (c) a Licenctípus által engedélyezett lehetőségeken belül és a Vásárló tulajdonában lévő, a Dokumentációban meghatározott Engedélyezett Számú Kompatibilis Számítógépen, (d) a jelen Szerződés és a vonatkozó Dokumentáció feltételeinek megfelelő módon. Hacsak a jelen Szerződésben, a vonatkozó Dokumentációban vagy a vásárlás idejében másképp meghatározásra nem kerül, a Licencidő örökre szól. A Licencidő lejáratát vagy felmondását követően a Szoftver működése előzetes értesítés nélkül leállhat. A Licencidő lejáratát vagy felmondását követően a Vásárló nem használhatja a Szoftvert, hacsak meg nem újítja a licencet. Az ezúton biztosított licencet a 16 pontban található különös rendelkezések egészítik ki, mint a bizonyos termékek és komponensek, így többek között a betűkészlet-szoftver, Acrobat, After Effects, Adobe Presenter, Contribute, Flash Player, Flash Builder, Digital Publishing Suite, és Adobe Runtimes használatára vonatkozó különös rendelkezések.

2.1.2 Licenctípusok.

2.1.2.1 Sorozatszám nélküli Szoftver. A sorozatszámmal el nem látott Szoftver vagy annak részei kizárólag demonstrációs, értékelési és oktatási célból telepíthetők és használhatók bármely számú Kompatibilis Számítógépen a szervezeti telepítési terv részeként, a Licencidő alatt, és csak azzal a feltétellel, hogy a segítségükkel létrehozott Output Fájlokat vagy egyéb anyagokat kizárólag belső, nem kereskedelmi és nem termelési célokra használják fel. A SOROZATSZÁM NÉLKÜLI SZOFTVER „MEGTEKINTETT ÁLLAPOTBAN” KERÜLT ÁTADÁSRA. AZ SOROZATSZÁM NÉLKÜLI SZOFTVERREL KÉSZÍTETT OUTPUT FÁJLOKHOZ VALÓ HOZZÁFÉRÉS ÉS AZOK HASZNÁLATA KIZÁRÓLAG A VÁSÁRLÓ SAJÁT FELELŐSSÉGÉRE TÖRTÉNIK.

2.1.2.2 Értékelőszoftver. Az „értékelési célú” vagy egyéb hasonló célra tervezett (például külön megállapodás értelmében biztosított Szoftver vagy „EVAL” sorozatszámú) Szoftver vagy Szoftverrészek („Értékelőszoftver”) kizárólag demonstrációs, értékelési és oktatási célból telepíthetők és használhatók Engedélyezett Számú Kompatibilis Számítógépen, és csak azzal a feltétellel, hogy a segítségükkel létrehozott Output Fájlokat vagy egyéb anyagokat kizárólag belső, nem kereskedelmi és nem termelési célokra használják fel. AZ ÉRTÉKELŐSZOFTVER „MEGTEKINTETT ÁLLAPOTBAN” KERÜLT ÁTADÁSRA. AZ ÉRTÉKELŐSZOFTVERREL KÉSZÍTETT OUTPUT FÁJLOKHOZ VALÓ HOZZÁFÉRÉS ÉS AZOK HASZNÁLATA KIZÁRÓLAG A VÁSÁRLÓ SAJÁT FELELŐSSÉGÉRE TÖRTÉNIK.

2.1.2.3 Előfizetői kiadás. Az előfizetői alapon elérhető Szoftverek esetében („Előfizetői Kiadás”) a Vásárló az Előfizetői Kiadást csak Engedélyezett Számú Kompatibilis Számítógépre telepítheti, és csak ezeken használhatja a Licencidő alatt. Figyelembe véve az Előfizetői Kiadáshoz Engedélyezett Számú Számítógépeket, az Adobe engedélyezheti a Vásárlónak, hogy telepítse és használja az Előfizetői Kiadás legfrissebb verziójánál korábbi verziót és az Előfizetői Kiadás legújabb verzióját ugyanazon a számítógépen a Licencidő alatt. A Vásárló elfogadja, hogy az Adobe bármikor megváltoztathatja a Szoftver típusát (például adott komponenseket, verziókat, platformokat, nyelveket, stb.), beleértve az Előfizetői Kiadást, és legcsekélyebb mértékben sem tartozik a Vásárlónak semmilyen felelősséggel ezekért a változtatásokért. Az Előfizetői Kiadás folyamatos használatához a következők szükségesek: (a) rendszeres internetkapcsolat, melyen keresztül aktiválható, megújítható és érvényesíthető a licenc, (b) az Adobe vagy az Adobe egy engedéllyel rendelkező viszonteladója nyugtával igazolja az előfizetések rendszeres befizetését, és (c) a Vásárló elfogadja az előfizetői feltételeket és egyéb további feltételeket, melyek elérhetőek a http://www.adobe.com/go/paymentterms_hu oldalon vagy a vásárlás időpontjában. Ha az Adobe nem kapja meg a rendszeres előfizetési összeget, vagy nem tudja időszakonként érvényesíteni a licencet, akkor a Szoftver inaktívvá válthat további értesítés nélkül, amíg az Adobe meg nem kapja az előfizetést vagy nem érvényesíti a licencet.

2.1.3 Hordozható vagy otthoni számítógép használata. Figyelembe véve a 2.1.4 pontban található megszorításokat, annak a Számítógépnek az elsődleges felhasználója („Elsődleges Felhasználó”), amelyre a Szoftvert a 2.1 pont értelmében telepítették, a Szoftver második példányát - saját kizárólagos használatra - hordozható Számítógépre vagy az otthonában található Számítógépre telepítheti, feltéve, hogy a hordozható vagy otthoni Számítógépre telepített Szoftvert nem használják egyidejűleg az elsődleges Számítógépen is.

2.1.4 A Szoftver második példányának kötetengedélyesek általi használatára vonatkozó megszorítások. Amennyiben egy felhasználó - az oktatási kötetengedélyest kivéve - a Szoftvert egy Adobe kötetengedély-program vagy szerződés (például Adobe Volume Licensing) keretében szerezte meg, a Szoftvernek a jelen szerződés 2.1.3 pont alapján készített második példánya csak a kötetengedélyes üzleti vállalkozásával, illetve a kötetengedélyes érdekében használható.

2.1.5 Dual-boot Platform. A Szoftver használata egyetlen operációsrendszer-platformon engedélyezett. A Vásárlónak a Szoftver minden egyes operációsrendszer-platformon való használatához külön engedélyt kell vásárolnia. Ha a Vásárló a Szoftvert például Mac OS és Windows operációs rendszerre is telepíteni kívánja egy olyan eszközön, melyen mindkét operációs rendszer futtatható (azaz dual-boot gépen), akkor a Szoftverre előzőleg két külön licencet kell szereznie. Ez abban az esetben is igaz, ha egyazon eszközön a Szoftver két - különböző operációsrendszer-platformokra tervezett - verzióját adják át a Vásárlónak.

2.1.6 Szerveren keresztüli terjesztés. Amint azt a Dokumentáció engedélyezi, a Vásárló a Szoftver egy képmását felmásolhatja a Belső Hálózatán belüli számítógépes állományszerverre („Szerver”) abból a célból, hogy a Szoftvert az ugyanazon Belső Hálózathoz tartozó Számítógépekre kizárólag a 2 pontban engedélyezett felhasználás céljára letöltse és telepítse.

2.1.7 Szerverhasználat.

2.1.7.1 Mint az egy külön beszerzési dokumentumban vagy a Dokumentációban engedélyezésre került, alávetve a jelen Szerződésben megfogalmazott licencmegszorításoknak, a Vásárló csak azzal a céllal telepítheti a Szoftvert egy Szerverre, hogy ugyanazon Belső Hálózathoz tartozó Számítógépnél lévő egyén („Hálózati Felhasználó”) hozzáférhessen a Szoftverhez és használhassa azt. Annak a Hálózati Felhasználónak, aki hozzáféréssel rendelkezik a Szerveren ehhez a Szoftverhez, a megnevezése: „Szerveren keresztüli Szoftverfelhasználó”. A Szerveren keresztüli Szerverfelhasználók száma (nem a Szervert egyszerre használó felhasználók száma) nem haladhatja meg az Engedélyezett Számot. Példának okáért, ha a Vásárló a Szoftverhez 10 licencet vásárolt (vagyis az Engedélyezett Szám 10), és a Vásárló úgy dönt, hogy telepíti a Szoftvert egy Szerverre, akkor a Vásárló csak 10 Szerveren keresztüli Szerverfelhasználónak teheti lehetővé a Szoftverhez való hozzáférést (még akkor is, ha a Vásárló 10-nél több Hálózati Felhasználóval rendelkezik, vagy a Szoftvert egyszerre 10-nél kevesebb felhasználó használja).

2.1.7.2 A tisztázás kedvéért és minden korlátozás nélkül megállapítandó, hogy az előzőekben írottak nem engedélyezik, hogy a Vásárló (közvetlenül, ill. parancsok, adatok vagy utasítások útján) telepítse vagy elérje a Szoftvert: (a) olyan Számítógépről vagy Számítógépre, amely nem tartozik a Belső Hálózatba, (b) Web alapú munkacsoportok vagy szolgáltatások nyilvános helyen lehetővé tétele céljából; (c) olyan magánszemély vagy jogi személy által, aki érvényes Adobe engedély hiányában nem jogosult a Szoftver használatára, letöltésére, másolására vagy egyéb hasznosítására, vagy (d) valamely rendszer, munkafolyamat vagy szolgáltatás összetevőjeként, amelyhez az Engedélyezett Mennyiségnél nagyobb számú felhasználó férhet hozzá; vagy (e) nem egyedi felhasználó által kezdeményezett műveletekre (mint például automata kiszolgáló, amely az adatfeldolgozást biztosítja).

2.2 Tagság. A 2.2 pont azokra a Vásárlókra vonatkozik, akik tagságalapú licencet vagy szolgáltatást vásároltak, például Creative Cloud tagságot (együttesen: „Tagságot”).

2.2.1 Tagsággal kapcsolatos Adobe Online Szolgáltatások. Amennyiben a Vásárló folyamatosan teljesíti a jelen Szerződés feltételeit, és megfizeti a vonatkozó tagdíjakat, ha van ilyen, az Adobe nem kizárólagos, Területre érvényes és korlátozott felhasználói engedélyt ad a Vásárlónak a Szoftverhez és a vonatkozó Adobe Online Szolgáltatásokhoz való hozzáférésre és azok használatára (további részletekért ld. a 16.4.1 pontot) a Tagság részeként, figyelembe véve a jelen Szerződésben és a Kiegészítő Felhasználási Feltételekben (amint az alább, a 14.1.3 pontban meghatározásra került) foglalt feltételeket.

2.2.2 Tagsággal kapcsolatos Szoftverlicenc. Amennyiben a Vásárló folyamatosan teljesíti a jelen Szerződés feltételeit, és megfizeti a vonatkozó tagdíjakat, amennyiben van ilyen, az Adobe nem kizárólagos és korlátozott licencet ad Vásárlónak a Szoftver telepítésére és használatára: (a) a Területen, (b) az idő alatt, míg a Tagság aktuális és aktív („Tagságidő”) és (c) olyan módon, hogy az összeférhető legyen a jelen Szerződés és a vonatkozó Dokumentáció feltételeivel. A Tagságidő lejáratát vagy felmondását követően (x) a Szoftver egy része vagy egésze működése előzetes értesítés nélkül leállhat, és (y) Vásárló nem használhatja a Szoftvert, hacsak meg nem újítja a tagságát. Az adott Szoftverhez kapcsolódó összes feltétel, a jelen Szerződésben megállapított formában hatályban marad, és továbbra is érvényes lesz a Vásárlóra és az ő Szoftverhasználatára.

2.2.3 Korlátozások. A Vásárló elfogadja a következő kiegészítő feltételeket és megkötéseket a Tagságra vonatkozólag: (a) az Adobe bármikor megváltoztathatja a Tagságban foglalt Szoftver típusát (mint például bizonyos termékeket, összetevőket, verziókat, platformokat, nyelveket, stb.), és legcsekélyebb mértékben sem tartozik a Vásárlónak semmilyen felelősséggel ezekért a változtatásokért; (b) a Vásárlót kötelezhetik, hogy a Tagságidő alatt bármikor felcsatlakozhasson az Internethez, és bejelentkezhessen; (c) a Szoftver bármikor, előzetes értesítés nélkül automatikusan csatlakozhat az Internethez, hogy érvényesítse a Vásárló Tagságát; és (d) a Vásárló nem teheti lehetővé vagy nem engedélyezheti másoknak, hogy Vásárlóként használják ezt a Szoftvert.

2.3 Tartalomállományok. A Tartalomállományokhoz rendelt „Olvass el” állományok vagy más engedély(ek) ellenkező rendelkezése hiányában a Vásárlók a Tartalomállományokat használhatják, megjeleníthetik, módosíthatják, másolhatják és terjeszthetik. Ugyanakkor a Tartalomállományok nem terjeszthetők önmagukban (vagyis olyan esetben, amikor a Tartalomállományok a forgalmazott termék elsődleges értékét képezik), és a Tartalomállományok vagy származtatott alkotásaik tekintetében védjegyjogok nem követelhetők. Semmilyen itt közölt tény nem befolyásolhatja a Szoftver tulajdonjogát, mint az a 3 pontban megállapítást nyert.

2.4 Mintaalkalmazási kód. A Vásárló jogosult a forráskód vagy a Szoftver azon részeinek módosítására, amelyek kifejezetten mint mintakód (sample code), mintaalkalmazási kód (sample application code), kóddarabok, ActionScript class files, vagy minta tartozékaként (a továbbiakban mindegyik „Mintaalkalmazási Kód”) kerültek megjelölésre a kapcsolódó Dokumentációban, de kizárólag az Adobe szoftverprogram által kifejlesztett weboldal, illetve weboldalhoz tartozó alkalmazások tervezésére, készítésére és tesztelésére. A Vásárló csak abban az esetben jogosult a (módosított vagy módosítástól mentes) Mintaalkalmazási Kód másolására és továbbadására, ha az alábbi feltételek mindegyike teljesül: (a) a Vásárló csak a befordított objektumú Minta Alkalmazási Kódot adja tovább a Vásárló alkalmazásával együtt, (b) a Minta Alkalmazási Kód nem lesz része semmilyen weboldal fejlesztésére készített terméknek, valamint (c) a Vásárló az Adobe nevet, logót, vagy bármely más Adobe védjegyet nem használja fel a terméke értékesítéséhez. A Vásárló köteles az Adobe-ot minden olyan veszteség, kár, követelés vagy peres eljárás - ideértve az ügyvédi munkadíjakat is - alól mentesíteni, amely a Vásárló alkalmazásának használatából vagy továbbadásából származik, vagy annak eredménye.

2.5 Programozási nyelvek. A Szoftver magában foglalhatja az ExtendScript SDK és a Pixel Bender SDK egyes részeit. A 2 pontban foglalt korlátozások szem előtt tartásával az Adobe nem kizárólagos, nem átruházható, jogdíjmentes engedélyt biztosít a Vásárlónak az ExtendScript SDK-ban és Pixel Bender SDK-ban lévő elemek - kizárólag az Adobe termékekkel való működésre tervezett alkalmazási programok belső kifejlesztésének céljára történő - felhasználására. A 2.5 pontban kifejezetten előírtak kivételével az ExtendScript SDK vagy Pixel Bender SDK semmilyen része nem módosítható vagy terjeszthető. A Vásárló köteles az Adobe-ot minden olyan veszteség, kár, követelés vagy peres eljárás - ideértve az ügyvédi munkadíjakat is - alól mentesíteni, amely az ilyen terjesztésből származik, vagy annak eredménye.

2.6 Másolatok a Dokumentációról. A Vásárló készíthet másolatokat a Dokumentációról saját belső használata céljára a Szoftver használatával összefüggésben a jelen Szerződésnek megfelelően, de csak az ésszerűen szükséges mennyiségben.

3. Szellemi tulajdonjog.

A Szoftver és a Vásárló által másolt engedélyezett példányok az Adobe Systems Incorporated és beszállítói szellemi tulajdonai, és azok tulajdonában állnak. A Szoftver felépítése, elrendezése és forráskódja az Adobe Systems Incorporated és beszállítói számára nagy értéket képviselő üzleti titoknak és bizalmas információnak minősül. A Szoftvert különböző jogszabályok védik, ideértve korlátozás nélkül az Egyesült Államok és más országok szerzői jogi törvényeit, illetve nemzetközi egyezmények rendelkezéseit. A jelen Szerződés nem engedélyez a Vásárlónak semmilyen szellemi tulajdonjogot, kivéve az itt kifejezetten meghatározottakat. Az Adobe és beszállítói fenntartják a kifejezetten nem biztosított jogokat.

4. Korlátozások és követelmények.

4.1 Szerzői jogok. A Szoftver Vásárló által készített, megengedett másolatainak (beleértve korlátozás nélkül a Dokumentációt) ugyanolyan szerzői jogi és más tulajdonjogi figyelmeztetést kell tartalmazniuk, mint amilyen a Szoftveren vagy a Szoftverben található.

4.2 A használattal kapcsolatos kötelezettségek. A Vásárló beleegyezik, hogy csak a jelen Szerződésben engedélyezett módon, valamint csak rendeltetésszerűen és a Dokumentációban foglaltaknak megfelelően használja a Szoftvert.

4.3 Módosítások kizárása. A 2 vagy a 16 pontban kifejezetten megengedetteket kivéve a Szoftver nem módosítható, nem változtatható meg a más környezetben való alkalmazás érdekében, nem dolgozható át, illetve nem konvertálható más formátumba.

4.4 A visszafejtés kizárása. Hacsak kifejezetten nem engedélyezi a 16.1 pont, a Vásárló kötelezettséget vállal arra, hogy nem fordítja vissza, fejti vissza, bontja vissza, illetve próbálja más módon feltárni a szoftver forráskódját.

4.5 Együtt kínált termékek különválasztásának kizárása. A Szoftver különféle alkalmazásokat és alkatrészeket tartalmazhat, lehetővé teheti a különböző Adobe Online Szolgáltatásokhoz való hozzáférést, összetett platformokat és több nyelvet is támogathat, illetve több kommunikációs eszközön és több példányban is biztosítható a Vásárló számára. Mindazonáltal a Szoftver egységes termékként lett tervezve és átadva a Vásárlónak, hogy a Vásárló egységes termékként használja a Számítógépeken, amint az itt engedélyezve lett. Hacsak a Dokumentáció másképp nem engedi, a Vásárló nem köteles a Szoftver minden részét telepíteni, viszont a Vásárló nem választhatja szét a Szoftver összetevő részeit más Számítógépeken való használathoz.

4.6 Átruházás kizárása.

4.6.1 A SZOFTVERHEZ FŰZŐDŐ JOGOK NEM VEHETŐK ÉS NEM ADHATÓK BÉRBE, NEM ADHATÓK EL, NEM ADHATÓK TOVÁBB FELHASZNÁLÁSRA, NEM ENGEDMÉNYEZHETŐK ÉS NEM RUHÁZHATÓK ÁT (KORLÁTOZÁS NÉLKÜL IDEÉRTVE A WEBES LETÖLTÉSEN KERESZTÜL SZERZETT SZOFTVEREKET), ILLETVE TILOS A SZOFTVER BÁRMELY RÉSZÉNEK ÁTMÁSOLÁSA EGY MÁSIK MAGÁNSZEMÉLY VAGY JOGI SZEMÉLY SZÁMÍTÓGÉPÉRE, KIVÉVE A JELEN SZERZŐDÉSBEN KIFEJEZETTEN MEGENGEDETT ESETEKET.

4.6.2 Az Oktatási Célú Szoftvertermékek (amint az a 16.3 pontban meghatározásra kerül), Kiadás Előtti Szoftverek (amint az a 16.2 pontban meghatározásra kerül), a Szoftver nem kereskedelmi célú példányai vagy az Adobe kötetengedély-programon keresztül szerzett Szoftverek kivételével, továbbá tekintettel a 4.6.3 pontra, a Vásárló tartósan átadhatja a szoftverhasználati jogait másik magánszemélynek vagy jogi személynek, amennyiben: (a) szintén átruházásra kerül (i) a jelen Szerződés, (ii) a sorozatszám(ok), az Adobe vagy az Adobe engedélyezett forgalmazója által nyújtott kommunikációs eszközhöz mellékelt Szoftver és a Szoftverrel együtt kínált, csomagolt vagy előtelepített minden más Szoftver vagy hardver, beleértve a másolatokat, Frissítéseket és a korábbi változatokat (az alábbi 5 szakasz értelmében), valamint (iii) a betűkészlet-szoftvereknek az adott magánszemély vagy jogi személy részére készített másolatai; (b) nem őriz meg a számítógépben Frissítéseket vagy másolatokat, a biztonsági másolatokat és egyéb példányokat is beleértve; illetve, ha (c) az a személy, akire átruházták, elfogadja a jelen Szerződés feltételeit és minden olyan feltételt, amelynek alapján a Vásárló érvényes engedélyt szerzett a Szoftverre. További információ a kötetfelhasználói szoftver átruházásáról a következő oldalon található: http://www.adobe.com/go/volumepolicies_hu.

4.6.3 Ha a Szoftver rendszeres aktiválást vagy regisztrációt igényel, és a Vásárló kérésére az Adobe felmenti a Vásárlót a rendszeres aktiválás vagy regisztráció kötelezettsége alól, akkor az Aktiválási feltételekben (amint azok a 14.3 pontban meghatározásra került) írt megszorításokon kívül a 4.6.2 pontban közölt nem törlődő átruházás azonnal megszűnik a kérés teljesítésével.

4.7 Szolgáltatásokat nyújtó vállalkozások kizárása. A Vásárló a Szoftvert nem használhatja és nem ajánlhatja szolgáltatásként. A 16.6.3 pont kizárólag a betűkészlet-szoftverre vonatkozó korlátozott kivételt tartalmaz.

4.8 Adobe Runtime Korlátozások. A Vásárló nem jogosult az Adobe Runtime-okat nem PC egységen vagy bármely más beágyazott vagy készülék verziójú operációs rendszeren használni. A kétségek elkerülése végett és kizárólag példaként említve, Adobe Runtime nem használható (a) mobil eszközökön, set-top-boxokban, kézi készülékeken, telefonokon, játékkonzolokon, TV-ken, DVD-lejátszókon, médiaközpontokon (kivéve az XP Media Center Editiont és annak tartozékait), elektronikus hirdetőtáblákon vagy más digitális megjelenítőkön, internetes eszközökön vagy az Internethez kapcsolódó eszközökön, PDA-kon, orvosi eszközökön, ATM-eken, játékgépeken, házi automata rendszerekben, kioszkban, távirányítású egységekben vagy bármilyen más fogyasztói elektromos egységekben, (b) operátor alapú mobil, kábeles, műholdas, vagy televíziós rendszerekben, vagy (c) más zárt rendszerű eszközökön. További információt az Adobe Runtime használatának engedélyezéséről a következő oldalon talál: http://www.adobe.com/go/licensing_hu.

4.9 Terület. Vásárló a Szoftvert és az Adobe Online Szolgáltatásokat kizárólag a Területen használja, és kizárólag oly módon, ami megfelel a http://www.adobe.com/go/activation_hu oldalon található aktiválási irányelveknek. Adobe megszüntetheti az ez úton átadott licencet, illetve felfüggesztheti a Tagságot vagy az Adobe Online Szolgáltatásokhoz való hozzáférést, amennyiben Adobe megállapítja, hogy Vásárló a Szoftvert vagy Adobe Online Szolgáltatásokat a Területen kívül használja.

5. Frissítések.

Amennyiben a Szoftver az Adobe Szoftver valamely korábbi verziójának (a „Korábbi Verzió”) frissítése, akkor a Vásárló csak abban az esetben használhatja ezt a Frissítést, ha a Korábbi Verziót is megtartja. Ennek megfelelően amennyiben Vásárló a Frissítést a 4.6 pont szerint érvényesen másra ruházza, a Korábbi Verziót is át kell adnia azzal együtt. Amennyiben a Vásárló ezt a Frissítést a Korábbi Verzióval együtt használni szeretné, ezt csak azon a Számítógépen teheti meg, amelyen a Korábbi Verziót telepítette, illetve használja. Az Adobe Korábbi Verziókkal kapcsolatos támogatási kötelezettségei a Licencidő alatt az adott Frissítés elérhetővé válásával megszűnhetnek. A Frissítés semmilyen más módon nem használható. Az Adobe az újabb Frissítések engedélyezésekor további vagy eltérő feltételeket köthet ki.

6. Korlátozott jótállás.

Ha másképp nem rendelkezik az Adobe és a Szoftver Engedélyes között létrejött külön szerződés, az Adobe szavatolja olyan magánszemély vagy jogi személy számára, aki először vásárol használati engedélyt a Szoftverre a jelen Szerződés feltételeinek értelmében, hogy a Szoftver lényegében a hozzátartozó felhasználói kézikönyvnek megfelelően fog működni (a) a Szoftver átvételét követő 90 (kilencven) napos perióduson át, vagy (b) a Licencidő alatt, amelyik a kettő közül rövidebb, amennyiben Kompatibilis Számítógépen használják. Amennyiben a Szoftver működése nem tér el lényeges mértékben a felhasználói kézikönyvtől, a jótállás nem érvényesíthető. Ez a korlátozott jótállás nem vonatkozik a „megtekintett állapotban”, Adobe-jótállás nélkül rendelkezésre bocsátott következő elemekre: (i) javítóprogramok; (ii) betűkészlet-szoftver; (iii) a Szoftver kiadás előtti, próba-, induló, értékelési és termékminta-, illetve nem kereskedelmi célú példányai; (iv) honlapok, Adobe Online Szolgáltatások; harmadik felek által nyújtott online szolgáltatások; (v) hitelesített dokumentum-szolgáltatások (lásd a 16 pontot); valamint (vi) az Adobe által ingyenesen rendelkezésre bocsátott, az Adobe valamely internetes oldaláról letöltött minden szoftver. A jótállási igényeket a vásárlást igazoló dokumentumokkal együtt, a Jótállási Időn belül kell benyújtani az Adobe Ügyfélszolgálati Részlegéhez (Adobe Customer Support Department). További információt az jótállási igényekkel kapcsolatban a következő oldalon talál: http://www.adobe.com/go/support_hu. Az Adobe-nak és vállalkozásainak teljes felelőssége az ilyen jótállási igényekkel kapcsolatban, valamint a Vásárló egyetlen és kizárólagos, bármely jótállás szerinti jogorvoslata az alábbi lehetőségek közül az egyikre korlátozódik az Adobe választása szerint: a jótállási igény alapján a Szoftver támogatása, a Szoftver kicserélése, vagy, amennyiben az Adobe meghatározása szerint sem a támogatás, sem a csere nem lehetséges, visszafizeti a Vásárló által a Szoftverért fizetett díjat (amennyiben volt ilyen). A JELEN PONTBAN RÖGZÍTETT KORLÁTOZOTT SZAVATOSSÁG MEGHATÁROZOTT JOGOKAT BIZTOSÍT A VÁSÁRLÓNAK. A TÖRVÉNY TOVÁBBI JOGOKKAL IS FELRUHÁZHATJA A VÁSÁRLÓT, DE EZEK JOGHATÓSÁGONKÉNT ELTÉRŐK LEHETNEK. AZ ADOBE NEM KÍVÁNJA A JOGSZABÁLYBAN MEGENGEDETT MÉRTÉKEN TÚLMENŐEN KORLÁTOZNI A VÁSÁRLÓ JÓTÁLLÁSSAL KAPCSOLATOS JOGAIT. A joghatósági rendelkezésekre vonatkozóan, kérjük, olvassa el a 16 pontot, vagy lépjen kapcsolatba az Adobe Ügyfélszolgálatával.

7. Felel ősség kizárása.

KIZÁRÓLAG A 6 PONTBAN FOGLALT KORLÁTOZOTT SZAVATOSSÁG, VALAMINT MINDEN JOGSZABÁLYBAN ELŐÍRT ÉS A JOGSZABÁLYOK ÉRTELMÉBEN KI NEM ZÁRHATÓ VAGY NEM KORLÁTOZHATÓ SZAVATOSSÁG ÉS JOGORVOSLAT MINŐSÜL A SZOFTVERRE ALKALMAZHATÓ SZAVATOSSÁGNAK ÉS KIZÁRÓLAGOS JOGORVOSLATNAK. E VÁLLALT ÉS JOGSZABÁLYBAN ELŐÍRT JÓTÁLLÁSON ÉS JOGORVOSLATON TÚLMENŐEN AZ ADOBE, ANNAK KAPCSOLT VÁLLALKOZÁSAI, BESZÁLLÍTÓI, VALAMINT A TANÚSÍTÓ SZERVEZETEK (LÁSD A MEGHATÁROZÁST ALÁBB) NEM VÁLLALNAK - SEM KIFEJEZETT, SEM HALLGATÓLAGOS - SZAVATOSSÁGOT, FELTÉTELT, JOGORVOSLATOT ÉS NYILATKOZATOT, AMELYET JOGSZABÁLY VAGY SZOKÁSJOG ELŐÍR, ILLETVE SZOKÁS, HASZNÁLAT VAGY EGYÉB DOLOG MEGKÖVETEL, IDEÉRTVE - TÖBBEK KÖZÖTT - A TELJESÍTMÉNYT, BIZTONSÁGOT, HARMADIK SZEMÉLY JOGAINAK TISZTELETBEN TARTÁSÁT, INTEGRÁCIÓT, KERESKEDELMI FORGALOMBA HOZHATÓSÁGOT, NYUGODT HASZNÁLATI JOGOT, KIELÉGÍTŐ MINŐSÉGET, VAGY EGY BIZONYOS CÉLNAK VALÓ MEGFELELÉST. E VÁLLALT ÉS JOGSZABÁLYBAN ELŐÍRT SZAVATOSSÁGON ÉS JOGORVOSLATON TÚLMENŐEN A SZOFTVER, VALAMINT A HONLAPOKHOZ, AZ ADOBE VAGY HARMADIK FÉL ÁLTAL BIZTOSÍTOTT ONLINE SZOLGÁLTATÁSOKHOZ ÉS A TANÚSÍTÓ SZERVEZET (LÁSD ALÁBB) SZOLGÁLTATÁSAIHOZ VALÓ HOZZÁFÉRÉS MEGTEKINTETT ÁLLAPOTBAN ÉS AZ ESETLEGES HIBÁK ISMERETÉBEN KERÜL ÁTADÁSRA. ELŐFORDULHAT, HOGY A JÓTÁLLÁS KIZÁRÁSA EGYES JOGHATÓSÁGOK ALATT NEM ÉRVÉNYES. A VÁSÁRLÓNAK LEHETNEK OLYAN TOVÁBBI, JOGSZABÁLYBAN ELŐÍRT SZAVATOSSÁGI JOGAI IS, AMELYEK KIZÁRÁSA VAGY AZOK ALÓLI MENTESÍTÉS NEM LEHETSÉGES. AZ ADOBE NEM KÍVÁNJA A JOGSZABÁLYBAN MEGENGEDETT MÉRTÉKEN TÚLMENŐEN KORLÁTOZNI A VÁSÁRLÓ JÓTÁLLÁSSAL KAPCSOLATOS JOGAIT. A 7 és 8 pont rendelkezései a jelen Szerződés - bármilyen okból történő - megszűnését követően is hatályban maradnak, de ez nem vonja maga után azt, illetve ez alapján nem lehet folytatólagos jogot támasztani arra, hogy a Szoftvert a jelen Szerződés megszűnését követően is használhassák.

8. Felelősségkorlátozás.

A FENTI KIZÁRÓLAGOS JOGORVOSLATOT ÉS A JOGSZABÁLYOK ÉRTELMÉBEN KI NEM ZÁRHATÓ VAGY NEM KORLÁTOZHATÓ JOGORVOSLATOT LESZÁMÍTVA SEM AZ ADOBE, SEM KAPCSOLT VÁLLALKOZÁSAI VAGY BESZÁLLÍTÓI, SEM PEDIG A TANÚSÍTÓ SZERVEZETEK NEM TARTOZNAK KÁRTÉRÍTÉSI FELELŐSSÉGGEL A VÁSÁRLÓNAK SEMMILYEN VESZTESÉGÉRT, KÁRÉRT, KÖVETELÉSÉRT VAGY BÁRMILYEN KÖLTSÉGÉRT, IDEÉRTVE A KÖZVETETT, ELŐRE NEM LÁTOTT VAGY VALAMI KÖVETKEZTÉBEN ELSZENVEDETT KÁROKAT, SEM ELMARADT HASZONÉRT VAGY MEGTAKARÍTÁSOKÉRT ÉS OLYAN KÁROKÉRT, AMELYEK A FÉLBESZAKADT ÜZLETMENET, SZEMÉLYI SÉRÜLÉS VAGY AZ ÁLTALÁBAN ELVÁRHATÓ MAGATARTÁSTÓL ELTÉRŐ ELJÁRÁS, VAGY HARMADIK FÉL KÖVETELÉSEINEK KÖVETKEZMÉNYEI, MÉG AKKOR SEM, HA AZ ADOBE KÉPVISELŐJÉT TÁJÉKOZTATTÁK E VESZTESÉG, KÁR, KÖVETELÉS BEKÖVETKEZTÉNEK VAGY A KÖLTSÉGEK FELMERÜLÉSÉNEK LEHETŐSÉGÉRŐL. MINDEN ESETBEN ÉS, AMENNYIBEN ILYEN FENNÁLL, AZ ADOBE, KAPCSOLT VÁLLALKOZÁSAI, BESZÁLLÍTÓI ÉS A TANÚSÍTÓ SZERVEZETEK TELJES FELELŐSSÉGE - A JELEN SZERZŐDÉS ALAPJÁN ÉS AZZAL KAPCSOLATBAN - A SZOFTVERÉRT KIFIZETETT ÖSSZEGRE KORLÁTOZÓDIK. A JELEN KORLÁTOZÁS ALKALMAZANDÓ MÉG A LÉNYEGES VAGY SÚLYOS SZERZŐDÉSSZEGÉS, ILLETVE A JELEN SZERZŐDÉS LÉNYEGES FELTÉTELEINEK MEGSZEGÉSE ESETÉN IS. A jelen Szerződésben foglalt rendelkezések nem korlátozzák az Adobe kártérítési felelősségét a Vásárlóval szemben olyan haláleset vagy személyi sérülés esetén, amelyet az Adobe gondatlansága vagy megtévesztő vétkes (csalárd) cselekménye idézett elő. Az Adobe jár el kapcsolt vállalkozásai, beszállítói és a Tanúsító Szervezetek nevében a kötelezettségek, szavatosságok, valamint a kártérítési felelősség kizárása és korlátozása érdekében, de csak a fent írt tekintetben és célokból.

A FENTI KORLÁTOZÁSOK ÉS KIZÁRÁSOK A VÁSÁRLÓ ÁLLAMÁBAN IRÁNYADÓ JOGSZABÁLYOK ÁLTAL MEGENGEDETT MÉRTÉKIG ALKALMAZHATÓK. ELŐFORDULHAT, HOGY EZ A FELELŐSSÉGKORLÁTOZÁS EGYES JOGHATÓSÁGOK ALATT NEM ÉRVÉNYES. A VÁSÁRLÓNAK LEHETNEK OLYAN JOGAI, AMELYEK ALÓLI MENTESÍTÉS A FOGYASZTÓVÉDELMI VAGY EGYÉB JOGSZABÁLYOK ÉRTELMÉBEN NEM LEHETSÉGES. AZ ADOBE NEM KÍVÁNJA A JOGSZABÁLYBAN MEGENGEDETT MÉRTÉKEN TÚLMENŐEN KORLÁTOZNI A VÁSÁRLÓ SZAVATOSSÁGI JOGAIT VAGY JOGORVOSLATI LEHETŐSÉGEIT. A JOGHATÓSÁGRA VONATKOZÓ RENDELKEZÉSEK TEKINTETÉBEN LÁSD A 16 PONTOT.

9. Kiviteli szabályok.

A vásárló elismeri, hogy a Szoftver az Egyesült Államokban érvényes exportszabályozási törvények (a továbbiakban: („Exporttörvények”)) hatálya alá tartozik, és hogy köteles ezeket betartani. Ezért a vásárló sem közvetlenül, sem közvetett módon nem exportálhatja és nem reexportálhatja a Szoftvert olyan: (a) olyan országokba, amelyek az Egyesült Államok exportkorlátozásainak hatálya alá esnek (például – de nem kizárólag – Kuba, Irán, Észak-Korea, Szudán és Szíria); (b) olyan végfelhasználóknak, akikről a Vásárló tudja vagy okkal feltételezheti, hogy a Szoftvert nukleáris, vegyi vagy biológiai fegyverek, rakétarendszerek, űrjárművek, kémrakéták vagy pilóta nélküli légi járművek tervezéséhez, kifejlesztéséhez vagy gyártásához kívánják felhasználni; továbbá (c) olyan végfelhasználóknak, akik az Egyesült Államok kormányának bármely szövetségi ügynöksége által eltiltattak az Egyesült Államok exporttranzakcióiban való részvételtől. A vásárló felelősséggel tartozik továbbá azért, hogy saját joghatósága minden olyan helyi törvényét betartsa, amely a Szoftver importjára, exportjára vagy használatára vonatkozhat. Ha az Adobe tudomást szerez arról, hogy ilyen jogsértés történt, megszűnhet a Szoftver karbantartási és támogatási szolgáltatása.

10. Irányadó jog.

Ha a Vásárló olyan vásárló, aki a Szoftvert kizárólag személyes, nem üzleti céljaira használja, akkor a jelen megállapodásra a Szoftver licencének megvásárlási helye szerinti ország joghatósága vonatkozik. Ha a Vásárló nem ilyen vásárló, akkor a jelen Szerződésre és annak értelmezésére az alábbi államok hatályban lévő anyagi jogi szabályai irányadók: (a) Kalifornia Állam, amennyiben a Szoftvert az Egyesült Államok, Kanada vagy Mexikó területén; (b) Japán, amennyiben Japánban; (c) Szingapúr, amennyiben a Dél-Kelet-Ázsiai Nemzetek Szövetségéhez tartozó államok valamelyikében, a szárazföldi Kínában, Hongkongban vagy Makaón, Tajvanon vagy a Koreai Köztársaságban; illetve (d) Anglia, amennyiben a licencet a fentieken kívüli bármely országban vásárolta. Ha a kaliforniai jog az irányadó, akkor Santa Clara megye megfelelő bíróságai (Kalifornia), ha a japán jog az irányadó, akkor a Tokió Kerületi Bíróság (Japán), valamint ha az angol jog az irányadó, akkor az illetékes londoni bíróságok, (Anglia és Wales) nem kizárólagos illetékességgel rendelkeznek a jelen Szerződéssel kapcsolatos jogviták tekintetében. Szingapúri illetékesség esetén minden olyan vitát, amely a jelen megállapodásból fakadóan vagy azzal kapcsolatban felmerül - beleértve például a megállapodás fennállásával, érvényességével vagy felmondásával kapcsolatos vitákat is -, a szingapúri döntőbíróság elé kell vinni, és ennek végzését kell elfogadni a Szingapúri Nemzetközi Döntőbírósági Központ (Singapore International Arbitration Centre, SIAC) érvényben lévő döntőbíráskodási szabályainak megfelelően, melyeket referenciaként a jelen szakasznak is tartalmaznia kell. A döntőbíró személyét - egy főt - a feleknek közösen kell kiválasztaniuk. Amennyiben a döntőbíró személyében a keresetet benyújtó fél írásbeli igényét követő harminc (30) napon belül nem sikerül megegyezni, a döntőbírót a SIAC elnöke jelöli ki. A döntőbíráskodás nyelve az angol. Jelen megállapodás minden rendelkezésétől függetlenül - jogai és érdekei megőrzése, valamint bizonyos konkrét, ideiglenes jogorvoslatra alkalmas feltételek betartatása céljából - mind az Adobe, mind a Vásárló felkérhet bármely bíróságot, közigazgatási szervet vagy egyéb hatóságot bármely, a jogi vagy döntőbíráskodási eljárás megkezdése előtti vagy azzal párhuzamos ideiglenes vagy tartós intézkedés, például gyorsított bírósági beavatkozás, maradéktalan teljesítés vagy egyéb méltányos jóvátétel elrendelésére. Jelen megállapodásra nem vonatkoznak a következők, melyek alkalmazása kifejezetten kizárt: (x) bármely joghatóság jogszabályainak konfliktusa, (y) az Egyesült Nemzetek Egyezménye a Nemzetközi Áruértékesítési Szerződésekről, valamint (z) az Egységes Számítógépes Információtovábbítási Tranzakciós Törvény (Uniform Computer Information Transaction Act).

11. Általános rendelkezések.

Ha a jelen Szerződés bármely része érvénytelennek vagy kikényszeríthetetlennek bizonyul, ez nem érinti a jelen Szerződés többi részének érvényességét, amely feltételeinek megfelelően érvényes és kikényszeríthető marad. A jelen Szerződés csak írásban és az Adobe felhatalmazott tisztségviselője által aláírva módosítható. Jelen megállapodás értelmezése vagy magyarázata során annak angol nyelvű változata az irányadó. A jelen Szerződés az Adobe és a Vásárló között a Szoftverrel kapcsolatban létrejött teljes megállapodás, és felvált a Szoftverre vonatkozóan ezt megelőzően tett minden nyilatkozatot, megbeszélést, kötelezettségvállalást, közlést és nyilvánosságra hozatalt.

12. Megjegyzés az USA kormányzati végfelhasználói részére.

12.1 Az Adobe Technológia engedélyezése az USA kormányzata részére. A Vásárló vállalja, hogy az Adobe Szoftver USA kormányzat vagy vállalkozója általi megvásárlásának engedélyezése során az engedélyt a 48 C.F.R. cikkely 12.212 (polgári kormányhivatalok esetében) pontjában valamint a 48 C.F.R. cikkely 227.7202-1 és 227.7202-4 (Védelmi Minisztérium esetében) pontjaiban rögzített szabályok szerint adja. Az USA kormányzati végfelhasználók esetében az Adobe vállalja, hogy eleget tesz a vonatkozó esélyegyenlőségről szóló jogszabályoknak, ideértve - amennyiben alkalmazható - a módosított 11246 sz. kormányrendelet rendelkezéseit, a vietnami háborús veteránok beilleszkedését elősegítő 1974 évi törvény 402 §-át (38 USC 4212), a módosított 1973 évi rehabilitációs törvény 503 §-át, továbbá a 41 CFR 60-1-től 60-60-ig terjedő részét, valamint a 60-250 és 60-741 részekben foglalt szabályokat. Az előző mondatban foglalt, hátrányos helyzetűek negatív megkülönböztetése ellenzéséről rendelkező pont és szabályok a jelen Szerződésbe utalás révén beleértendők.

12.2 Kereskedelmi tételek. Az Egyesült Államok kormányzati felhasználói számára a Szoftver és a Dokumentáció a 48 C.F.R. cikkely 2.101 szakasza értelmében vett „Kereskedelmi Árucikk”-nek minősülnek, amely - értelemszerűen - a 48 C.F.R. cikkely 12.212 vagy 227.7202 szakaszában említett „Kereskedelmi Számítógépes Szoftver”-t, illetve „Kereskedelmi Számítógépes Szoftverdokumentáció”-t foglalja magába. A 48 C.F.R. cikkely 12.212, illetve 227.7202-1 és 227.7202-4 pontjainak értelemszerűen megfelelve, az USA Kormányzati végfelhasználói a Kereskedelmi Számítógépes Szoftverre és a Kereskedelmi Számítógépes Szoftverdokumentációra vonatkozó engedélyt az alábbiak szerint kapják: (a) csak Kereskedelmi Árucikként és (b) csak azokkal a jogokkal együtt, amelyet a jelen szerződés feltételeinek megfelelően minden egyéb végfelhasználó is megkap. A kiadatlan művekre vonatkozó jogokat az Egyesült Államok szerzői jogi törvényei alapján fenntartjuk.

13. Engedélyeknek való megfelelés.

Ha a Vásárló vállalkozó, társaság vagy szervezet, akkor a Vásárló hozzájárul ahhoz, hogy a Szoftver által végzett megfelelési ellenőrzések mellett tizenkét (12) havonta legfeljebb egyszer az Adobe vagy felhatalmazott képviselője az előzetesen Vásárlónak küldött értesítést követő hét (7) munkanapon belül átvizsgálja a Vásárló dokumentumait, rendszereit és eszközeit, ellenőrizve, hogy a Vásárló Adobe szoftvereinek vagy szolgáltatásainak használata összhangban áll-e az Adobe-tól kapott engedélyekkel. Például az Adobe jogosult megvizsgálni a Vásárló azon feljegyzéseit, amelyekből megállapítható, hogy a Szoftver telepítései sorozatszámmal történtek-e, a Vásárló pedig köteles az ilyen feljegyzéseket az Adobe kérését követően haladéktalanul a rendelkezésére bocsátani. Ezenkívül a Vásárló köteles az Adobe kérését követő harminc (30) napon belül ellátni az Adobe-ot minden olyan feljegyzéssel és információval, melyet az Adobe annak meghatározása érdekében kér, hogy a Vásárló által használt Adobe szoftverek felhasználási módja megfelel-e a Vásárló által birtokolt érvényes licenceknek. További információt a sorozatszámozással kapcsolatban a következő oldalon talál: http://www.adobe.com/go/elicensing_hu.

14. Internetcsatlakozási lehetőség és adatvédelem.

14.1 Automatikus kapcsolódás az Internethez. A Szoftver további jelzés nélkül automatikusan csatlakoztathatja a Vásárló Számítógépét az Internethez és az Adobe honlapjához vagy doménjéhez többek között olyan célokból, mint licencérvényesítés, vagy hogy további információkat, funkciókat vagy funkcionalitásokat bocsáthasson a Vásárló rendelkezésére. Ha a 14.2 - 14.7 pontok másképp nem rendelkeznek, a következő rendelkezések alkalmazandók a Szoftver által létrehozott minden automatikus internetkapcsolatra:

14.1.1 Amikor a Szoftver - akár automatikusan, akár a felhasználó kifejezett kérésére - kapcsolódik az Internetre és valamely Adobe-honlappal kommunikál, az Adobe Adatvédelmi Szabályzata alkalmazandó. Az Adobe Adatvédelmi Szabályzata lehetővé teszi a felkeresett honlapok nyomon követését, és részletesen tárgyalja a nyomon követés és a cookie-k, webes irányjelzők és hasonló eszközök használatának kérdését.

14.1.2 Minden alkalommal, amikor a Szoftver az Adobe-hoz csatlakozik az Interneten keresztül, bizonyos Vásárlóval kapcsolatos információkat gyűjt és ad át az Adobe-nak az Adobe Online Adatvédelmi Szabályzatának megfelelően, mely elérhető a http://www.adobe.com/go/privacy_hu oldalon („Adatvédelmi Szabályzat”).

14.1.3 Ha a Vásárló hozzáfér az Adobe Online Szolgáltatásokhoz (mint azt alább a 16.4 pont meghatározza), vagy aktiválja vagy regisztrálja a Szoftvert, az Adobe további információkat - úgymint a Vásárló Adobe azonosítója, felhasználóneve és jelszava - kap meg és tárol el az Adatvédelmi Szabályzat és az ilyen Adobe Online Szolgáltatásokhoz kapcsolódó további használati feltételek betartása mellett (az Adobe.com feltételeivel és bármely más vonatkozó feltételekkel együttesen: „Kiegészítő Felhasználási Feltételek”).

14.1.4 Amint azt a hatályos jogszabályok engedélyezik vagy a Vásárló elfogadta, az Adobe (a) küldhet a Vásárlónak tranzakciós üzeneteket az Adobe Online Szolgáltatások előmozdítására vagy a Szoftver vagy az Adobe Online Szolgáltatások aktiválásához vagy regisztrálásához, vagy (b) küldhet termékeken belüli marketingüzeneteket, melyekkel információt szolgáltat a Szoftverrel vagy más Adobe termékekkel és Szolgáltatásokkal kapcsolatban többek között olyan információ felhasználásával, mint platform verzió, Szoftver verziója, licenc státusza és nyelv.

14.2 Frissítés. A Szoftver automatikusan, további jelzés nélkül (időszakosan vagy rendszeresen), csatlakoztathatja Vásárló Számítógépét az Internethez (a) a letölthető és a Számítógépre telepíthető Frissítések keresése érdekében, (b) hogy tájékoztassa az Adobe-ot a telepítési kísérletek eredményéről.

14.3 Aktiválás. A Szoftver megkövetelheti a Vásárlótól, hogy (a) szerezzen be Adobe azonosítót, (b) aktiválja vagy újraaktiválja a Szoftvert, (c) regisztrálja a Szoftvert, vagy (d) érvényesítse a Tagságát. E követelmények automatikusan, értesítés nélkül csatlakoztathatják a Vásárló Számítógépét az Internethez telepítéskor, futtatáskor, és a későbbiekben rendszeres gyakorisággal. Csatlakozás után a Szoftver információkat gyűjt és továbbít az Adobe-nak, amint az a http://www.adobe.com/go/activation_hu („Aktiválási Feltételek”) oldalon részletesen olvasható. A Szoftver vagy a Vásárló kaphat továbbá információkat az Adobe-tól a Vásárló licencére, előfizetésére vagy Tagságára vonatkozólag. Az Adobe az ilyen információt az érvényes licenc, előfizetés vagy Tagság elvárásainak meg nem felelő, csalárd, jogszerűtlen használat észrevételezésére és megelőzésére használja. A Szoftver aktiválásának vagy regisztrálásának, illetve a Tagság-előfizetés érvényesítésének elmulasztása, vagy az Adobe által megállapított csalárd vagy nem jogszerű Szoftverhasználat a Szoftver csökkentett működését vagy nem működtethetőségét, illetve az előfizetés vagy Tagság megszüntetését vagy felfüggesztését eredményezheti.

14.4 Deaktiválás. Vásárló deaktiválhatja és eltávolíthatja a Szoftvert a Számítógépéről azzal a céllal, hogy jelen megállapodással összhangban egy másik Számítógépre telepíthesse („Deaktiválás”), amint az részletesebben olvasható a http://www.adobe.com/go/activation_hu oldalon. A Deaktiváláshoz internetkapcsolat szükséges.

14.5 Az Online Szolgáltatások használata. A Szoftver automatikusan, további jelzés nélkül, időszakosan vagy rendszeresen csatlakoztathatja a Vásárló Számítógépét az Internetre, hogy megkönnyítse az Adobe vagy harmadik felek által a Vásárló rendelkezésére bocsátott, a 16.4 pontban (Online Szolgáltatások) részletesebben leírt tartalmakhoz és szolgáltatásokhoz való hozzáférést. Ezen túlmenően a Szoftver további jelzés nélkül automatikusan kapcsolódhat az Internetre, hogy frissítse az e szolgáltatásoktól letölthető anyagokat annak érdekében, hogy a Vásárló azonnal, akár kapcsolat nélküli üzemmódban is hozzáférhessen azokhoz.

14.6 Digitális Tanúsítványok. A Szoftver digitális tanúsítványokat használ, hogy segítse a Vásárlót a letöltött állományoknak (például alkalmazásoknak és tartalmaknak), valamint azok kibocsátóinak azonosításában. Például az Adobe AIR digitális tanúsítványt használ, hogy segítsen a Vásárlónak azonosítani az Adobe AIR alkalmazások kiadóit. Az Adobe Acrobat termékcsalád szintén használ digitális tanúsítványokat a hordozható dokumentumformátumú („PDF”) dokumentumokban az aláírásokhoz és az aláírások érvényesítéséhez, valamint a hiteles PDF dokumentumok érvényesítéséhez. A Vásárló Számítógépe a digitális tanúsítvány érvényesítésekor csatlakozhat az Internethez.

14.7 Beállításkezelő. A Szoftver Flash Playert is magában foglalhat. A Flash Player elmenthet bizonyos felhasználói beállításokat oly módon, hogy eltárolja őket a Vásárló Számítógépén, mint helyi megosztott objektumot. Ezek a beállítások Számítógépen futó Flash Player példányhoz kapcsolódnak, lehetővé téve a Vásárló számára, hogy saját maga állítsa be a valós idejű alkalmazások testre szabását. A Flash Player Settings Manager megengedi e beállítások módosítását, beleértve azt is, hogy korlátozza a harmadik feleket a helyi megosztott objektumok mentésében, vagy hogy engedélyezze harmadik felek tartalmai részére a hozzáférés jogát a számítógép mikrofonjához és kamerájához. A Flash Player verzió beállításainak konfigurálásával kapcsolatban bővebb tájékoztatást a http://www.adobe.com/go/settingsmanager_hu oldalon talál, ideértve azt is, hogy hogyan kell letiltani a helyi megosztott objektumokat a Flash Player beállításkezelőjében. További információt a helyi megosztott dokumentumokról a következő oldalon talál: http://www.adobe.com/go/flashplayer_security_hu.

15. Egyenrangú hálózatok.

A Szoftver felhasználhatja a Vásárló helyi területi hálózathoz való kapcsolódását a más Adobe szoftverekhez történő, további jelzés nélküli automatikus csatlakozásra, ennek során pedig jelezheti a helyi területi hálózaton, hogy készen áll a más Adobe szoftverekkel való kommunikációra. Ezek a kapcsolások továbbadhatják a Vásárló kapcsolatának IP címét a helyi hálózat számára.

16. Különleges rendelkezések és kivételek.

A jelen pont a Szoftver bizonyos komponenseire és bizonyos termékekre vonatkozóan különleges rendelkezéseket, illetve a fenti feltételek tekintetében bizonyos kivételeket tartalmaz. Amennyiben a jelen pontban foglalt bármely rendelkezés ütközik a jelen Szerződés egyéb feltételeivel, akkor a jelen pontban megfogalmazott feltételek felülírják az egyéb feltételeket.

16.1 A sérelem kizárásáról szóló rendelkezések; Európai Gazdasági Térség; Kötelező megjegyzés Ausztáliára.

16.1.1 A jelen Szerződés nem csorbítja semelyik - többek között fogyasztói minőségben eljáró - fél törvényes jogait. Például Új-Zélandon azon fogyasztók tekintetében, akik személyes, háztartási vagy otthoni használatra (nem üzleti célokra) szerzik be a Szoftvert, a jelen szerződés a fogyasztóvédelmi garanciákról szóló törvény (Consumer Guarantees Act) hatálya alá esik.

16.1.2 Ha Vásárló a Szoftvert az Európai Gazdasági Térségben (EGT) vásárolta, huzamosabb ideig az EU-ban tartózkodik és fogyasztónak minősül (azaz a Szoftvert személyes, nem üzleti célokra használja), akkor vásárlására és szoftverhasználatára a 6. Pont (Korlátozott jótállás) nem alkalmazandó. Helyette az Adobe a vásárlástól számított 2 évig szavatolja, hogy a Szoftver a vonatkozó felhasználói kézikönyvben rögzített funkcionalitással rendelkezik (a „megállapodott funkcionalitások”), amennyiben azt Kompatibilis Számítógépen használják. A megállapodás szerinti funkcionalitásoktól való nem lényeges eltérésre nem lehet jótállási igényeket alapozni. A JELEN JÓTÁLLÁS NEM VONATKOZIK A SZOFTVER KIADÁS ELŐTTI, PRÓBA-, INDULÓ VAGY TERMÉKMINTAKÉNT HASZNÁLT PÉLDÁNYAIRA, A BETŰKÉSZLET-SZOFTVERRE, VAGY A VÁSÁRLÓ ÁLTAL VÉGREHAJTOTT VÁLTOZTATÁSOK MIATT MŰKÖDŐKÉPTELEN SZOFTVERRE. Szavatossági igényének érvényesítéséhez e kétéves időszakon belül a Vásárlónak értesítenie kell az Adobe Ügyfélszolgálatát, és be kell mutatnia a Szoftver vásárlását igazoló bizonylatokat. Az Adobe ellenőrzi, hogy a Szoftverben van-e a hiba, illetve felhívja a Vásárló figyelmét arra, ha a hiba oka a Szoftver helytelen telepítése (ebben az esetben az Adobe támogatást nyújt a Vásárlónak). Ha a Szoftver hibás, a Vásárló kérheti az Adobe-tól a vételár visszatérítését vagy a Szoftver javított, illetve helyettesítő példányát. A kérelmet a vásárlást igazoló bizonylatok kíséretében kell benyújtani. Amennyiben a Vásárló jótállással kapcsolatos információit elfogadják, az Adobe teljesíti a javított, illetve helyettesítő Szoftverre vonatkozó kérését, kivéve, ha ez az Adobe számára ésszerűtlen eljárást jelentene, amely esetben visszatéríti a Vásárlónak a termék árát. A jótállással kapcsolatos támogatásért, kérjük, lépjen kapcsolatba az Adobe Ügyfélszolgálatával.

Felhívjuk figyelmét, hogy a 8 pont (Felelősségkorlátozás) rendelkezései továbbra is alkalmazandók a Szoftver használatával kapcsolatban benyújtott kártérítési kérelmek esetében. Mindamellett az Adobe felelősséget vállal a jelen Szerződés Adobe részéről történő megszegése esetén ésszerűen előrelátható közvetlen veszteségekért. Javasoljuk, hogy a Vásárló tegyen meg minden ésszerű intézkedést a károk elkerülése vagy enyhítése érdekében; különösképpen javasoljuk, hogy készítsen biztonsági másolatokat a Szoftverről és saját számítógépen tárolt adatairól.

A jelen Szerződésnek, és különösen annak 16.1.2 pontjának célja, hogy leírja a Vásárlót abban az esetben megillető (többek között jogszabályban előírt) jogokat, ha a Szoftver használata során gondjai merülnének fel. Ha a Vásárló törvényben előírt jogai szélesebb körűek e leírásnál, a törvényben előírt jogok alkalmazandók.

16.1.3 A jelen megállapodás egyik feltétele sem (ideértve a 4.4 pontot is) korlátozza a Szoftver visszafejtésére vonatkozó bármely olyan le nem mondható jogot, amely Vásárlót az alkalmazandó jog szerint megilletheti. Például, ha Vásárló az Európai Unióban (EU) tartózkodik, akkor a vonatkozó jogszabályokban meghatározott bizonyos feltételek esetén lehet olyan joga, hogy visszafejtse a Szoftvert, ha ez szükséges ahhoz, hogy elérje a Szoftver interoperabilitását egy másik szoftverrel, és előzetesen írásban kérte Adobe-tól az ilyen működés eléréséhez szükséges információk szolgáltatását, de az Adobe nem adta meg ezt a tájékoztatást. Az ilyen visszafejtést továbbá csak a Vásárló vagy olyan személy végezheti, aki jogosult a Szoftvert a Vásárló nevében használni. Adobe jogosult ésszerű feltételeket szabni az információ megadása előtt. Az Adobe által szolgáltatott vagy a Vásárló által a jelen Szerződés alapján engedéllyel megszerzett bármely információt a Vásárló csak az itt meghatározott célra használhatja, és nem adhatja át harmadik félnek, illetve nem használhatja fel olyan szoftver készítéséhez, amely lényegében hasonló a Szoftver megjelenéséhez, illetve nem használható fel semmilyen olyan cselekményhez, amely az Adobe vagy licencszolgáltatói szerzői jogát sérti.

16.1.4 Ha Vásárló Ausztráliában jutott hozzá a Szoftverhez, akkor a következő klauza érvényes a jelen szerződésben foglalt bármilyen ellenkező értelmű rendelkezés ellenére:

AZ AUSZTRÁLIAI VÁSÁRLÓK FIGYELMÉBE:

A termékeinkhez olyan garancia jár, ami az ausztrál fogyasztóvédelmi törvény szerint nem zárható ki. Ön jogosult cserére vagy visszatérítésre komoly meghibásodás esetén, illetve bármilyen más ésszerűen előrelátható kár vagy veszteség kompenzációjára. Ön emellett jogosult az áru megjavíttatására vagy kicseréltetésére, ha az áru minősége nem elfogadható, és a meghibásodás nem tekinthető komoly meghibásodásnak. A szoftvertermékünkhöz emellett 90 napos garanciát ad az Adobe Systems Software Ireland Limited, melynek irodája Írországban, a 4–6 Riverwalk, Citywest Business Campus, Dublin 24 cím alatt található, mint az a Szerződésben meghatározásra került. Ha a terméke nem felel meg a Felhasználói dokumentációban foglalt jellemzőknek és funkcióknak az Önhöz történő kiszállítás utáni 90 napos periódusban, kérjük, hívja fel az Adobe Ügyfélszolgálatát a 1800 614 863 számon. Ehhez készítse elő a termék adatait, a sorozatszámára és a vásárlást igazoló dokumentumokat. Kérhetik Öntől, hogy jutassa vissza a szoftverterméket arra a címre, amit akkor Önnek megadunk, ebben az esetben a visszaküldés költségét Önnek kell állnia. A jótállásból eredő kedvezmények kiegészítései minden más, törvényből fakadó jognak és jogorvoslatnak.

16.2 A kiadás előtti Szoftverre vonatkozó további feltételek. Ha a Szoftver a kereskedelmi forgalomba hozatal előtti változat vagy béta szoftver („Kiadás Előtti Szoftver”), akkor a jelen pontot kell alkalmazni. A Kiadás előtti Szoftver nem tekinthető az Adobe végleges termékének, és olyan kisebb programhibákat és egyéb problémákat tartalmazhat, amelyek rendszerhibát vagy más meghibásodást, illetve adatvesztést okozhatnak. Előfordulhat, hogy az Adobe soha nem bocsátja kereskedelmi forgalomba a Kiadás Előtti Szoftvert. Ha Vásárló a Kiadás Előtti Szoftvert olyan külön írásbeli szerződés alapján kapta, mint például az Adobe Systems Incorporated licencmegállapodása a még forgalomba nem hozott termékekre vonatkozóan, akkor a Vásárló Szoftverhasználatára is ez a szerződés az irányadó. Az Adobe kérésére, illetve amikor az Adobe az adott Szoftvert kereskedelmi forgalomba hozza, a Vásárlónak haladéktalanul vissza kell szolgáltatnia, vagy meg kell semmisítenie a Kiadás Előtti Szoftver összes példányát. A KIADÁS ELŐTTI SZOFTVER SAJÁT KOCKÁZATRA HASZNÁLHATÓ. KÉRJÜK, OLVASSA EL A 6 ÉS 8 PONTOKBAN A KIADÁS ELŐTTI SZOFTVERRE IRÁNYADÓ KORLÁTOZOTT SZAVATOSSÁGOT ÉS FELELŐSSÉGKORLÁTOZÁSOKAT.

16.3 Oktatási Célú Szoftvertermék. Ha a jelen Szerződéshez mellékelt Szoftver egy Oktatási Célú Szoftvertermék (a Szoftvert csak Oktatási Végfelhasználók által való felhasználásra gyártják és forgalmazzák), Vásárló nem jogosult a Szoftver használatára, kivéve ha a saját joghatósága alatt (saját államában) Oktatási Végfelhasználónak minősül. Kérjük, látogasson el a http://www.adobe.com/go/edu_purchasing_hu honlapra, és ellenőrizze a jogosultságát. Kérjük, látogasson el a http://www.adobe.com/go/store_hu honlapra, és kattintson arra az Adobe Engedélyezett Oktatási Viszonteladó linkre, ahol az Adobe termékek vásárlásáról tájékozódhat az egész világon.

16.4 Online Szolgáltatások.

16.4.1 Az Adobe által nyújtott szolgáltatások. A Szoftver megkönnyíti a Vásárló számára az Adobe és/vagy kapcsolt vállalkozásai által fenntartott honlapok tartalmaihoz és különféle szolgáltatásokhoz („Adobe Online Szolgáltatások”) való hozzáférést. Ilyen Adobe Online Szolgáltatás lehet többek között: az Adobe BrowserLab, az Adobe CS Review, a Business Catalyst, a Digital Publishing Suite, az Acrobat.com, a Search for Help és a termékek üdvözlő képernyői. Egyes esetekben az Adobe Online Szolgáltatások a Szoftveren belüli funkcióként vagy annak kiterjesztéseként jelenhetnek meg annak ellenére, hogy azok honlapon tárolódnak. Az Adobe Online Szolgáltatáshoz való hozzáférés megkövetelheti a Vásárlótól, hogy aktiválja a Szoftvert, szerezzen be Adobe azonosítót, fogadja el a Kiegészítő Felhasználási Feltételeket, vagy külön díj megfizetését igényelheti az egyes Adobe Online Szolgáltatáshoz való hozzáférés. Előfordulhat, hogy az Adobe Online Szolgáltatások nem érhetők el minden nyelven vagy minden ország lakosai számára, és az Adobe bármikor és bármely okból módosíthatja, illetve megszüntetheti bármely Adobe Online Szolgáltatás rendelkezésre állását. Az Adobe fenntartja továbbá a jogot, hogy egy előzőleg díjmentesen kínált Adobe Online Szolgáltatáshoz való hozzáférésért vagy annak használatáért díjat kezdjen el felszámítani. A 14 pont fontos információkat tartalmaz az Internethez kapcsolódásról és a Vásárló adatainak védelméről. A 14 pont rendelkezései értelmében, amikor a Szoftver Adobe Online Szolgáltatáshoz csatlakozik, az ilyen Adobe Online Szolgáltatás igénybevételére nézve az Adobe Adatvédelmi Szabályzata (http://www.adobe.com/go/privacy_hu), az Adobe.com Használati Feltételek (http://www.adobe.com/go/terms_hu), valamint az Önnek ekkor felajánlott Kiegészítő Felhasználási Feltételek irányadók.

16.4.2 Harmadik felek által nyújtott szolgáltatások. A Szoftver megkönnyítheti a Vásárló számára az árut, információkat, szoftvert vagy szolgáltatást kínáló harmadik felek által fenntartott honlapokhoz („Harmadik felek online szolgáltatásai”) való hozzáférést. Ilyen harmadik felek által nyújtott online szolgáltatás lehet többek között a Kodak EasyShare Gallery fotótár. A bármely harmadik fél által nyújtott online szolgáltatáshoz való hozzáférés és azok használata tekintetében az adott honlapon olvasható - vagy az ilyen harmadik felek által nyújtott online szolgáltatásokhoz bármilyen egyéb módon tartozó - feltételek, felelősségkizárások és felhívások az irányadók. Az Adobe nem ellenőrzi, és nem hagyja jóvá a harmadik felek által nyújtott online szolgáltatásokat, és azokért nem vállal felelősséget. A harmadik felek által nyújtott online szolgáltatásokkal kapcsolatos bármely ügylet, beleértve e felek adatvédelmi szabályzatait és a Vásárló személyes adatainak általuk történő felhasználását, áruk és szolgáltatások átadását/nyújtását és kifizetését, illetve az ilyen ügyletekkel kapcsolatos egyéb feltételeket, jótállásokat vagy kijelentéseket, kizárólag a Vásárlóra és az adott harmadik félre tartozik. Előfordulhat, hogy a harmadik felek által nyújtott online szolgáltatások nem érhetők el minden nyelven vagy minden ország lakosai számára, és az Adobe bármikor és bármely okból módosíthatja, illetve megszüntetheti bármely külső fél által nyújtott online szolgáltatás rendelkezésre állását.

16.4.3 HACSAK AZ ADOBE, ANNAK LEÁNYVÁLLALATAI VAGY A HARMADIK FÉL KÜLÖN SZERZŐDÉSBEN KIFEJEZETTEN ELTÉRŐEN NEM RENDELKEZNEK, A VÁSÁRLÓ A SAJÁT KOCKÁZATÁRA, A 7 ÉS 8 PONTOKBAN FOGLALT JÓTÁLLÁS ÉS FELELŐSSÉGKORLÁTOZÁSOK ALAPJÁN HASZNÁLJA AZ ADOBE VAGY HARMADIK FELEK ÁLTAL NYÚJTOTT ONLINE SZOLGÁLTATÁSOKAT.

16.5 Digitális Tanúsítványok.

16.5.1 Használat. A digitális tanúsítványokat a http://www.adobe.com/go/partners_cds_hu, illetve a http://www.adobe.com/go/aatl_hu címen felsorolt, az Adobe által tanúsított és megbízhatónak ítélt Adobe Certified Document Services (CDS) és Adobe Approved Trust List vendors („AATL”) külső beszállítók (gyűjtőnéven: „Tanúsító Szervezetek”), vagy maga az Adobe adja ki.

16.5.2 Feltételek. A digitális tanúsítványokon alapuló vásárlás, használat és az azok iránti bizalom a Vásárló és a Tanúsító Szervezet felelőssége. Mielőtt a Vásárló megbízik egy tanúsított dokumentumban, digitális aláírásban vagy egy Tanúsító Szervezet szolgáltatásában, vizsgálja meg azokat az érvényes feltételeket, amelyek alapján az adott Tanúsító Szervezet szolgáltatást nyújt, ideértve például az előfizetési megállapodásokat, kölcsönös bizalmon alapuló megállapodásokat, a tanúsítás szabályaira és gyakorlatára vonatkozó nyilatkozatokat. Az Adobe CDS- illetve AATL-beszállítóival kapcsolatban bővebb információt a http://www.adobe.com/go/partners_cds_hu, illetve a http://www.adobe.com/go/aatl_hu címen talál.

16.5.3 Tudomásulvétel. A Vásárló tudomásul veszi, hogy (a) konfigurációs vagy egyéb külső okokból fakadóan a Szoftver érvényesként tüntetheti fel az aláírást akkor is, ha a digitális tanúsítványt a valóságban már visszavonták, vagy az a hitelesítés végzése előtt lejárt; (b) a digitális tanúsítvány biztonsága vagy integritása veszélybe kerülhet a dokumentumot aláíró fél, az érintett Tanúsító Szervezet vagy valamely külső fél cselekedete vagy mulasztása folytán; és (c) a tanúsítvány a kibocsátó saját kiadmánya is lehet, amelyet nem Tanúsító Szervezet adott ki. A VÁSÁRLÓ EGYEDÜL FELEL AZÉRT A DÖNTÉSÉRT, HOGY MEGBÍZIK-E A TANÚSÍTVÁNYBAN. AMÍG A VÁSÁRLÓ NEM KAP ÍRÁSBELI BIZTOSÍTÉKOT A TANÚSÍTÓ SZERVEZETTŐL, ADDIG SAJÁT KOCKÁZATÁRA HASZNÁLJA A DIGITÁLIS TANÚSÍTVÁNYT.

16.5.4 Külső kedvezményezettek. A Vásárló elismeri, hogy bármely olyan Tanúsító Szervezet, amelynek tanúsítványát elfogadta, a jelen Szerződésnek külső kedvezményezettje, aki a maga részéről ugyanolyan jogokkal rendelkezik a jelen Szerződés érvényre juttatását tekintve, mint maga az Adobe.

16.5.5 Jogorvoslat. A Vásárló vállalja, hogy vétlennek tartja és kártalanítja az Adobe-ot és az érintett Tanúsító Szervezetet (a feltételekben foglalt kifejezett rendelkezések kivételével) minden olyan anyagi felelősségért, veszteségért, cselekedetért, kárért vagy követelésért (ideértve az ésszerű kiadásokat, költségeket és jogi díjakat), amelyek a Szervezet szolgáltatásainak igénybevételével kapcsolatban vagy azokkal összefüggésben, illetve azokban bízva keletkeztek, ideértve korlátozás nélkül: (a) a lejárt vagy visszavont tanúsítványra történt hagyatkozást; (b) a tanúsítvány nem megfelelő ellenőrzését; (c) a tanúsítvány oly módon történő használatát, amelyet a vonatkozó feltételek, a jelen Szerződés vagy a vonatkozó jogszabályok nem engednek meg; (d) a kibocsátó szolgáltatásaira vagy tanúsítványaira hagyatkozó, az adott körülmények között ésszerűtlen döntés meghozását; illetve (e) a szolgáltatásokra vonatkozó feltételekben megkövetelt kötelezettségek teljesítésének elmulasztását.

16.6 Betűkészlet-szoftver. Amennyiben a Szoftver betűkészlet-szoftvert tartalmaz:

16.6.1 A betűkészlet-szoftver együtt használható a Szoftverrel a 2 pontban leírt Számítógépeken, illetve a betűkészlet-szoftveren tárolt adatokat a számítógépből bármely, az adott Számítógép(ek)hez csatlakoztatott kimeneti eszköz(ök)re elküldheti.

16.6.2 Ha a Számítógépek Engedélyezett Mennyisége öt (5) vagy annál kevesebb, akkor a betűkészlet-szoftver letölthető a legalább az egyik Számítógéphez csatlakoztatott kimeneti eszköz memóriájába (merevlemezre vagy a (RAM) végtelen hozzáférésű memóriába), illetve a Számítógépek Engedélyezett Mennyiségének az ötös minden szorzata után eggyel több ilyen kimeneti eszköz memóriájába annak érdekében, hogy a betűkészlet-szoftver állandóan az adott kimeneti eszköz tárolójában maradjon.

16.6.3 A betűkészlet(ek)ről másolat készíthető, ha a Vásárló azokat egy bizonyos állomány esetében nyomdai vagy egyéb szolgáltatásokat nyújtó vállalkozásnál használta, és e vállalkozás használhatja a betűkészlete(ke)t az állomány feldolgozásához, feltéve, hogy az adott vállalkozás érvényes engedéllyel rendelkezik az adott betűkészlet-szoftver használatához.

16.6.4 A betűkészlet-szoftver másolatai elektronikus dokumentumokba illeszthetők a dokumentumok kinyomtatása és megtekintése céljából. A jelen engedély még hallgatólagosan sem enged további beillesztési jogot.

16.6.5 A fentiektől eltérő kivételként a http://www.adobe.com/go/restricted_fonts_hu címen felsorolt betűkészletek kizárólag a Szoftver felhasználói interfész működtetése céljából és nem bármely Output Fájlba történő beépítés céljából képezik a Szoftver részét. Az ilyen felsorolt betűkészletek nem engedélyezettek a 16.6 pont alapján. A Vásárló vállalja, hogy nem másolja le, nem helyezi át, nem aktiválja vagy használja, és nem engedi bármely betűkészlet-kezelő eszköznek, hogy átmásolja, áthelyezze vagy használja az ilyen felsorolt betűkészleteket a Szoftvertől eltérő bármely szoftveralkalmazásban, programban vagy fájlban, illetve ezekkel.

16.7 After Effects Render Engine. Ha a Szoftver tartalmazza az Adobe After Effects teljes változatát, akkor korlátlan számban telepíthető Render Engine a Számítógépekre olyan Belső Hálózaton belül, amely legalább egy olyan Számítógépet foglal magában, amelyre az Adobe After Effects szoftver teljes változatát telepítették. A „Render Engine” kifejezés a Szoftvernek egy olyan telepíthető részét jelenti, amely lehetővé teszi az After Effects projektek rendelését, de nem használható fel projektek létrehozására vagy módosítására, illetve nem tartalmazza a teljes After Effects felhasználói interfészt.

16.8 Acrobat Standard, Acrobat Pro és Adobe Acrobat Suite jellemzők. Amennyiben a Szoftver Acrobat Standard, Acrobat Pro, Acrobat Suite verziót vagy a fenti szoftverek bizonyos funkcióit tartalmazza, akkor a jelen 16.8 pont alkalmazandó.

16.8.1 További meghatározások.

16.8.1.1 A „Kibocsátás” egy Bővített Dokumentumnak egy vagy több címzetthez történő kézbesítését, illetve bármilyen közvetlen vagy közvetett módon - például, de nem kizárólag, valamilyen hálózaton vagy az Interneten keresztül történő - eljuttatását jelenti.

16.8.1.2 A „Kiterjesztett Dokumentum” olyan PDF-fájlokat jelent, amelyet a Szoftverrel módosítottak úgy, hogy képesek legyenek helyileg is kitöltött (filled-in) PDF-ket tartalmazó dokumentumok mentésére.

16.8.2 A Szoftver tartalmazhat olyan engedélyező technológiát, mely lehetővé teszi a Vásárló számára a PDF dokumentumok bizonyos funkciókkal való használatát a Szoftverben elhelyezett elektronikus megbízólevelek alkalmazása révén („Kulcs”). A Vásárló vállalja, hogy a Kulcshoz semmilyen célból nem fér hozzá, és nem próbál meg hozzáférni, azt nem ellenőrzi, nem tiltja le, nem távolítja el, nem használja, és nem osztja meg mással.

16.8.3 Bármely egyedi Továbbfejlesztett Dokumentum esetében (a) a Vásárló csak e Továbbfejlesztett Dokumentum korlátlan számú egyedi felhasználónak történő Telepítésére jogosult, azonban e Továbbfejlesztett Dokumentum vagy annak nyomtatott változata tekintetében ötszáznál (500) több egyedi alkalommal nem hívhat le kitöltött formátum mezőjű (filled form fields) információkat, vagy nem okozhatja azok lehívását, illetve (b) a Vásárló a Továbbfejlesztett Dokumentumot legfeljebb ötszáz (500) egyedi használónak telepítheti, ugyanakkor korlátlan számban tölthet le a Továbbfejlesztett Dokumentumból, amelyet ezen Használók kitöltöttként (filled-in) küldenek a Vásárlónak vissza. A jelen dokumentumban meghatározottak ellenére bármely további Acrobat Standard, Acrobat Pro vagy Adobe Acrobat Suite szoftverre vonatkozó licencia nem növeli meg az előző limiteket (azaz az előző limitek nem változnak annak ellenére sem, hogy esetleg a Vásárló több Acrobat Standard, Acrobat Pro vagy Adobe Acrobat Suite licenccel rendelkezik).

16.9 Flash Player, projektorok és Runtime. A Szoftver részeként, azzal együtt, vagy Output Fájlban átadott Flash Player, projektor, különálló lejátszó, beépülő, Runtime vagy ActiveX vezérlő kizárólag az alábbi helyen megtalálható feltételek mellett használható: http://www.adobe.com/go/flashplayer_usage_hu. Az ott meghatározottak kivételével a Vásárló nem jogosult ezen szoftver használatára vagy továbbadására.

16.10 Contribute Publishing Services. A Contribute Publishing Services szoftverhez tartozó végfelhasználói szoftverlicenc szerződésének rendelkezéseit figyelembe véve a Vásárló nem jogosult a Contribute Publishing Services szoftverhez való csatlakozásra, kivéve, ha a Vásárló minden olyan személy tekintetében, aki ezen szoftverhez kapcsolódik, rendelkezik érvényes licenccel. Ugyanakkor a Vásárló jogosult az Adobe Contribute szoftver tesztverzióit telepíteni, és azokkal a Contribute Publishing Szoftverhez csatlakozni a Contribute Publishing Services szoftver végfelhasználói licencszerződésének rendelkezései szerint.

16.11 Adobe Presenter. Amennyiben a Szoftver magában foglalja az Adobe Presentert is, és Vásárló az Adobe Connect Add-in-t telepíti vagy a Szoftver használatához kapcsolódóan az Adobe Acrobat Connect Add-in-t használja, a Vásárló elfogadja, hogy az ilyen add-int csak asztali számítógépre, nem pedig más nem PC-alapú (non PC) termékre telepíti, és csak ilyen gépen használja; a jelen esetben a nem PC-alapú termékkategória magában foglalja többek között a webes eszközöket, a set-top boxot, a kézi készüléket (handheld), a telefont, vagy a web pad termékeket. Ezen túlmenően a Szoftver azon része, amely olyan prezentációba, információba vagy tartalomba van beágyazva, amelyet a Szoftverrel készítettek („Adobe Presenter Run Time”) csak azzal a prezentációval, információval vagy tartalommal használható, amelybe az be van ágyazva. A Vásárló nem jogosult az Adobe Presenter Run Time-ot másként felhasználni, mint ahogy a prezentációban, információban vagy tartalomban megtalálható, és köteles ezen prezentáció, információ vagy tartalom licencengedélyesét is erre kötelezni. Ezen túlmenően a Vásárló nem jogosult az Adobe Presenter Run Time-ot módosítani, visszafejteni, visszafordítani, és köteles a prezentáció, információ vagy tartalom licencengedélyesét is erre kötelezni.

16.12 Flash Builder - LiveCycle Data Services (LCDS) adatkezelő könyvtárral (Data Management Library). Az Adobe Flash Builder tartalmazhatja az fds.swc könyvtárat. A Vásárló az fds.swc-t csak az ügyféloldali adatkezelési kapacitások szolgáltatására használhatja, valamint output fájlként a Vásárló által fejlesztett szoftveren belül, az alábbi feltételekkel: A Vásárló (a) nem használhatja az fds.swc-t társítások vagy offline képességek engedélyezésére a szoftveren belül, és (b) nem építheti be az fds.swc-t semmilyen olyan szoftverbe, amely hasonló az Adobe LiveCycle Data Services-hez vagy a BlazeDS-hez. Ha a Vásárló a fentiek bármelyikét szándékozik tenni, külön engedélyt kell kérnie az Adobe-tól.

16.13 Digital Publishing Suite. A következő feltételek akkor érvényesek, ha a Szoftver bizonyos összetevőket vagy funkciókat tartalmaz, melyek a Digital Publishing Suite-hez való hozzáférésre vagy azzal való munkára lettek tervezve, a Digital Publishing Suite Kiegészítő Használati Feltételeiben foglaltaknak megfelelően. A „DPS Desktop Tools” a Folio Overlays Panel, a Folio Builder Panel, a Content Viewer for Desktop és a Digital Publishing Plug-in for InDesign programokat jelenti. Ha a Szoftver tartalmazza a DPS Desktop Tool programot (vagy annak bármely összetevőjét), akkor - hacsak a jelen 16 pont vagy a Kiegészítő Felhasználási Feltételek másképp nem rendelkezik - a Vásárló kizárólag a következő okokból telepítheti és használhatja a DPS Desktop Tool programokat: (a) a Tartalomolvasón belül megjelenítendő tartalmak létrehozása és megalkotása, (b) az Output (kimenet) értékelése és tesztelése, és (c) ha elérhető, az Adobe Digital Publishing Suite szolgáltatások elérése és használata a Kiegészítő Használati Feltételeknek megfelelően. Hacsak erre engedélyt nem kap, a Vásárló nem jelenítheti meg, terjesztheti, módosíthatja, mutathatja be nyilvánosan a DPS Desktop Tool programokat.

16.14 AVC TERJESZTÉSE. A következő figyelmeztetés azon Szoftverre vonatkozik, amely AVC import, illetve export funkcióval rendelkezik: JELEN TERMÉK MAGÁNCÉLÚ, NEM KERESKEDELMI JELLEGŰ FELHASZNÁLÁSA AZ AVC SZABADALMI PORTFÓLIÓ ALATT A FELHASZNÁLÁSI ENGEDÉLY SZERINT A FOGYASZTÓK SZÁMÁRA ABBÓL A CÉLBÓL ENGEDÉLYEZETT, HOGY (a) KÓDOLJA A VIDEÓT AZ AVC SZABVÁNYOKNAK MEGFELELŐEN (“AVC VIDEO”) ÉS/VAGY (b) DEKÓDOLJA AZ AVC VIDEÓT, AMELYET A FOGYASZTÓ KÓDOLT NEM KERESKEDELMI JELLEGŰ TEVÉKENYSÉGE SORÁN, ÉS/VAGY AMELY OLYAN VIDEÓSZOLGÁLTATÓTÓL SZÁRMAZIK, AKINEK ENGEDÉLYE VAN AVC VIDEÓ SZOLGÁLTATÁSÁRA. AZ ENGEDÉLY NEM VONATKOZIK ÉS NEM VONATKOZTATHATÓ SEMMILYEN EGYÉB HASZNÁLATRA. TOVÁBBI INFORMÁCIÓÉRT, KÉRJÜK, KERESSE FEL AZ MPEG LA, L.L.C. HONLAPJÁT: http://www.adobe.com/go/mpegla_hu.

16.15 MPEG-2 TERJESZTÉSE. A következő figyelmeztetés azon Szoftverre vonatkozik, mely MPEG-2 import, illetve export funkcióval rendelkezik: EZEN TERMÉKNEK A FOGYASZTÓ ÁLTAL TÖRTÉNŐ MAGÁNCÉLÚ, A KÉPI INFORMÁCIÓ KÓDOLÁSÁRA VONATKOZÓ MPEG-2 SZABVÁNYNAK MEGFELELŐ HASZNÁLATON KÍVÜLI BÁRMILYEN FELHASZNÁLÁSA - AZ MPEG-2 SZABADALMI PORTFOLIÓBA TARTOZÓ FELHASZNÁLÁSI ENGEDÉLY HIÁNYÁBAN - KIFEJEZETTEN TILOS. AZ ENGEDÉLY AZ ALÁBBI CÍMEN SZEREZHETŐ BE: MPEG LA, L.L.C. 250 STEELE STREET, SUITE 300 DENVER, COLORADO 80206.

16.16 Apple. Ha a Szoftver az Apple iTunes Application Store-ból („Alkalmazás”) lett letöltve, akkor Vásárló elismeri és elfogadja a következő kiegészítő feltételeket: (a) Az Apple nem tartozik felelősséggel az Alkalmazásért és annak tartalmáért; (b) Vásárló az Alkalmazást csak nem átruházható licenccel használhatja bármilyen, a Vásárló tulajdonában álló vagy az Application Store kiszolgálói feltételek engedélyével irányítása alatt tartott iPhone™, iPad™ vagy iPod Touch™ készüléken; (c) Apple-nek semmilyen kötelezettsége nincs arra, hogy bármilyen karbantartási és támogatási szolgáltatást tartson fenn az Alkalmazás számára; (d) amennyire az irányadó jog lehetővé teszi, Apple-nek nincs jótállási kötelezettsége az Alkalmazásért, és Adobe felelős minden igényért, veszteségért, kötelezetségért, kárért, költségért vagy kiadásért, mely a jelen Szerződésben meghatározott bármely jótállás alkalmazásának elmaradásából ered; (e) Apple nem felelős semmilyen, az Alkalmazásból vagy abból eredő igényért, hogy a Vásárló az Alkalmazást birtokolja és/vagy használja, beleértve, de nem kizárólagosan: (i) termékfelelősségi igényeket; (ii) bármely igényt, melyet az Alkalmazás nem tud valamely vonatkozó jogi előírás szerint teljesíteni; (iii) fogyasztóvédelmi igényeket; (f) Apple nem felelős semmilyen harmadik fél által támasztott arra vonatkozó igényért, hogy Apple sérti a harmadik fél szellemi tulajdonjogait; és (g) Apple és a fiókvállalatait a jelen Szerződés harmadik fél kedvezményezettjei az ilyen Alkalmazásokra vonatkozólag, és Apple-nek jogában áll a Szerződést érvényre juttatni a Vásárlóval mint harmadik fél kedvezményezettel szemben.

Amennyiben a jelen Szerződéssel kapcsolatban kérdése lenne, vagy információt szeretne kérni az Adobe-tól, kérjük, vegye fel a kapcsolatot az országában működő Adobe képviselettel a jelen termékhez mellékelt elérhetőségeken keresztül.

E Szoftver neve, Adobe, Acrobat, Adobe Connect, AIR, After Effects, Authorware, Business Catalyst, Contribute, Creative Suite, Digital Publishing Suite, Flash, Flash Builder, LiveCycle, Pixel Bender, Presenter, Shockwave és minden ezekkel kapcsolatos cím és logó az Adobe Systems Incorporated bejegyzett védjegyei vagy márkanevei az Egyesült Államokban és/vagy más országokban. Minden más védjegy azok birtokosainak tulajdonát képezi.

Gen_WWCombined-hu_HU-20111031_1230